Geniet jou vonkel en borrels, sonder die spyt | Netwerk24
Indien jy ook nou een van daardie deugsame mense is wat met 'n helder glinster in hul oë by die nugterheidsbeweging aangesluit het, sal Van Loveren se nuwe nie-alkoholiese vonkelwyn jou nog 'n rede vir 'n vonkel in die oog (en jou wynglas) bied.
As jy die wyntrein vir die waterkar ingeruil het, of dié feestyd gesonder keuses wil maak, teug gerus aan 'n glasie Van Loveren Absolute Zero.
Absolute Zero is 'n alkoholvrye vonkelwyn, met vars aromas van tropiese vrugte en talmende sitrus, en 'n goeie plaasvervanger vir droë vonkelwyn.
Die effense soeter Absolute Nectar het geure van heuning, nougat en talmende tropiese vrugte.
Bedien dit saam met vars uitgedrukte lemoensap saam met 'n noen-ontbyt – mimosas was nog nooit so heilsaam of lekker nie.
Nie net is dit sag op die babelas nie, dis sag op die heupe ook – 'n 750 ml-bottel Absolute Zero bevat sowat 150 kJ's. Vergelyk dit met 'n kannetjie kinawater (390 kJ, en dis nog voor die skeut jenewer bykom) en daar is nie twyfel oor wat jy dié Desember sonder enige skuld of spyt langs die swembad gaan geniet nie.
Jy kan die wyn aanlyn bestel by www.vanloveren.co.za teen R600 per kis. Dit is ook van vandeesweek in die winkels beskikbaar teen 'n voorgestelde prys van R100.